انرژی و طبیعی قایناقلار باخانی فاتح دؤنمز، آمریکانین، ایران تحریملرین‌دن تورکیه‌نین معاف ائتمه‌سیله باغلی، قرارین سئویندیریجی اولدوغونو دئدی.
دؤنمز، تورکیه بؤیوک میلت مجلیسین‌ده ژورنالیستلرین سواللارینی جاوابلاندیردی.
آمریکا خاریجی ایشلر باخانی مایک پومپئونون، دونن آخشام ساعاتلارین‌دا، ایرانا تطبیق ائدیله‌جک تحریملره دایر آچیقلاماسینا توخونان باخان دؤنمز،
"سایین باخانین، تورکیه‌نین ده آرالارین‌دا اولدوغو ۸ اؤلکه‌یه دؤنوک تحریملرین قالدیریلماسینا و یا محدودلاشدیریلماسینا یؤنه‌لیک بیر آچیقلاماسی اولدو. اؤنجه بو مثبت آچیقلاما‌دان دولایی اصلین‌ده ممنون‌لوغومو ایفاده ائتمک ایستییرم" دئدی.
دؤنمز، اؤته‌دن بری آمریکانین بو تحریملرینین تورکیه کیمی قونشو اؤلکه‌لرده باریش، آسایش و اقتصادیا منفی تأثیر ائدجیینی ایفاده ائتدیکلرینی قید ائد‌رک،
"هم خاریجی ایشلر، هم انرژی باخانلیغیمیزین هم ده ایلگی‌لی طرفلرین آمریکادا یئتکیلیلرله آپاردیغی مذاکیره‌لرده بو مسئله‌یه اؤزللیکله وورغو ائتمیشدیک. تورکیه‌نین گوونلیگی باخیمین‌دان قونشو اؤلکه‌لری ایله نفت و طبیعی گاز تیجارتینین اؤنمینی وورغولامیشدیق. بو نقطه‌ده آنلاشیلان او کی بیزیم اول‌دن بری ایفاده ائتدییمیز فیکیرلریمیزین ده قارشی طرف‌ده معین بیر نقطه‌ده قبول ائدیلدیگی آنلاشیلیر" دئدی.
واریلان بو نقطه‌نین بؤلگه‌نین باریش و ثابیتلیگینه مثبت قاتقی وئرجیینی بیلدیره‌ن دؤنمز،
"حاضردا بیزه گلن معلوماتلار تورکیه‌نین ده (معافیت آلان اؤلکه‌لر) ایچری‌سین‌ده اولدوغو شکلین‌ده اما آیرینتیلاری بیزه هله چاتمادی. آیرینتیلار گلدیک‌دن سونرا علاوه آچیقلاما ائدریک. بو قرار ممنونیت وئریجی" شکلینده دانیشدی.
